EMM er aktuel for især større eller mere komplekse virksomheder, hvor medarbejderne bruger mobile enheder, der indeholder fortrolig information.
Hvis medarbejderen eksempelvis arbejder hjemmefra og trykker på et link, som indeholder en virus, kan EMM sætte en stopper for, at hackeren får adgang til fortrolig information.
Denne funktion betyder dog ikke, at enhederne ikke kan bruges privat. Jeres data er nemlig opbevaret i en lukket container adskilt fra medarbejdernes egne data. Ved at adskille privat- og arbejdsbrug kan medarbejderen dermed bruge enheden i privat regi samtidig med, at jeres virksomhedsdata er beskyttet.